[{"text_idx": "#000001", "text": "Reedel, 3. augustil esietendub Setomaal Treski Ku\u0308u\u0308nis uus seto algupa\u0308rand \u201eVanahunt\u201c, mis po\u0303hineb jutuvestja Feodor Vanahundi folkloorsetel musta huumoriga vu\u0308rtsitatud lugudel."}, {"text_idx": "#000003", "text": "Taarka Pa\u0308rimusteater toob Helena Kesoneni lavastuses \u201eVanahunt\u201c vaatajate ette seto pa\u0308rimuslikud naljalood maailma loomisest la\u0308himinevikuni. Suvelavastuses po\u0303imuvad o\u0303igeusu dogmad tugevalt paganlike uskumustega ning pilatakse ko\u0303iki ja ko\u0303ike \u2013 talupoja aplust, taevaisa hoolimatust, kirikupapi rumalust."}, {"text_idx": "#000004", "text": "Helena Kesonen ra\u0308a\u0308kis, et \u201eVanahunt\u201c u\u0308listab sakraalse ja profaanse u\u0308hendust seto kultuuris: \u201ePiilume seto rahvapa\u0308rimuse dekameronlikku maailma, mis toimib isemoodi, regilaululike reeglite ja\u0308rgi,\u201c selgitas lavastaja. \u201eSeal toimetavad Jumal ja pu\u0308hakud nii taevas kui ka maa peal ning selle keskel elab inimene oma pisikeste kirgede ja pisikeste pattudega,\u201c lisas Kesonen."}, {"text_idx": "#000005", "text": "Vanahunt u\u0308htegi teksti ise paberile ei pannud, tema lood kirjutasid u\u0308les rahvaluulekogujad 1930. aastatel. Suurem valimik Vanahundi jutte avaldati esimest korda alles 2015. aastal, kui folklorist Andreas Kalkun toimetas tekstid kogumikuks \u201eIlosa\u2019 ja pogana\u2019 jutu\u2019\u201d, mis ilmus Seto Instituudi ja Eesti Kirjandusmuuseumi u\u0308hisva\u0308ljaandena \u201eSeto kira\u0308vara\u201c sarjas."}, {"text_idx": "#000008", "text": "Vanade eestlaste intiimelu poeetilised kujutised, mis ootavad avastamist rahvaluulearhiivis, vo\u0303ivad oma otsekohesuse ja pornograafilise alatooniga isegi hu\u0308perseksuaalse 21. sajandi inimese a\u0308ra ehmatada."}, {"text_idx": "#000009", "text": "Suur suve raamatuhoroskoop igale ta\u0308hema\u0308rgile 2018"}, {"text_idx": "#000010", "text": "Teadupoolest loevad moodsad inimesed ja\u0308rjest va\u0308hem raamatuid. Mo\u0303istagi seeto\u0303ttu, et me ei ole enam piisavalt esoteerilised ega tea, missuguseid teoseid just meie ta\u0308hema\u0308rk kogu sellest tru\u0308kiso\u0303na virvarrist lugema peaks. Aga nagu ikka, kus ha\u0308da ko\u0303ige suurem, seal abi Mu\u0308u\u0308rilehest."}]